10.06.2024.

Kompanija Henkel nastavila projekat „Volim reku, a ti?“

Tokom vikenda očišćena dva jezera – Gradsko jezero u Beloj Crkvi i Zavojsko jezero kod Pirota

Tokom vikenda kompanija Henkel Srbija, u saradnji sa Savezom organizacija podvodnih aktivnosti Republike Srbije (SOPAS), ronilačkim klubovima Calypso, Pirot i Bela Crkva organizovala je dve akcije čišćenja vodenih površina. U subotu ronioci u Pirotu čistili su Zavojsko jezero i prikupili su više od 200 kg otpada. Akcija čišćenja nastavila se i u nedelju, kada je sa Gradskog jezera u Beloj Crkvi uspešno očišćeno više od 200 kg otpada. Rezultat ove ekološke akcije je 400 kg izvučenog otpada iz pomenuta dva jezera, što svedoči o značaju koji ovaj projekat ima u borbi za čistiju životnu sredinu.

„Ponosni smo na rezultate saradnje za Savezom organizacija podvodnih aktivnosti u okvriru projekta ,Volim reku, a ti?’, i nastojimo da budemo pozitivan primer društveno i ekološki odgovornog poslovanja. Želimo da ovom akcijom motivišemo pojedince širom zemlje, i unapredimo njihovu svest o važnosti očuvanja i negovanja prirodnih bogatstava u svom okruženju. Takođe, na ovaj način gradimo prijateljstvo sa članovima mnogih lokalnih zajednica, i nadamo se da ćemo uz njihovu podršku ostvariti sve svoje ,zelene’ ciljeve”, kazala je Aleksandra Radovanović, rukovodilac sektora za menadžment kategorija u kompaniji Henkel.

Važnost teme istakla je u svom obraćanju i Božana Ostojić, predsednica Saveza organizacija podvodnih aktivnosti Republike Srbije.

„Saradnja sa kompanijom Henkel nastavlja da doprinosi životnoj okolini mnogih lokalnih zajedica, i zaista nam je drago zbog toga. Srbija je izuzetno bogata vodama, i neophodno je čuvati to prirodno blago, smanjiti zagađenost reka i jezera, ali i baviti se merama prevencije. Želimo da pokažemo da su promene moguće, i da je svaki korak prema zelenijoj budućnosti značajan i veliki, kao i da doprinos može dati svako od nas“, rekla je Božana Ostojić.

Projekat „Volim reku, a ti?” sprovodi Henkelov poslovni sektor Consumer Brands u sklopu kampanje „Promena počinje od nas“, a tokom prethodne četiri sezone prikupljeno je više od 8.5 tona otpada sa različitih lokacija u Srbiji. Ove godine planirano je ukupno šest akcija koje za cilj imaju očuvanje prirodnih bogatstava i vodenih površina širom Srbije.

O kompaniji Henkel

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](http://www.henkel.rs)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com